Blaze7451/Wiki-th-20250601 huggingface dataset:
วิกิพีเดีย:สภากาแฟ/อภิปราย/การเพิ่มบทความเพื่อจุดประสงค์ทางการศึกษา/ตัวอย่าง 1

==Information technology 310101**

**Lab12**

**การใช้งานwiki**
ทดสอบการใช้การขึ้นบรรทัดใหม่ โดยคำสั่งbr
การใช้เครื่องหมายbulletเพื่อแยกรายการ ให้ใช้เครื่องหมายดอกจันด้านหน้าข้อความเช่น
*การสร้างรายการ
*ให้ใส่เครื่องหมายดอกจันด้านหน้ารายการ
*ใช้ดอกจันมากดวงขึ้น
**เพื่อสร้างรายการในระดับ
**ที่ย่อยมากขึ้น 
*การใส่ลำดับข้อ
#รายการชนิดตัวเลข
#ใช้จัดโครงสร้าง
#ง่ายต่อการติดตาม 
*การใช้bulletผสมลำดับข้อ
*สามารถใช้ผสมกันได้
*#และแบ่งรายการย่อยไปเรื่อยๆ
*#*อย่างนี้
การย่อหน้าใช้เครื่องหมาย(:)
*การวางข้อความไว้กึ่งกลาง
*วางข้อความไว้กึ่งกลาง
*การแสดงลักษณะของตัวอักษร
ท่านที่สามารถเขียนตัวเอีงตัวหนา
วิกิพีเดีย:สภากาแฟ/อภิปราย/การเพิ่มบทความเพื่อจุดประสงค์ทางการศึกษา/ตัวอย่าง 2

; รุ่นที่ถูกลบของหน้า อาชญากรรมคอมพิวเตอร์และธุรกรรมอิเล็กทรอนิกส์ (ตั้งแต่ 22 กันยายน 2553)

**ความหมาย**

**อาชญากรรมคอมพิวเตอร์**
อาชญากรรมคอมพิวเตอร์ คือ
การกระทำใดๆที่ใช้คอมพิวเตอร์ ระบบคอมพิวเตอร์ หรือ เครือข่ายคอมพิวเตอร์ กระทำความผิดทางอาญา หรือได้กระทำการฝ่าฝืน พระราชบัญญัติว่าด้วยการทำความผิดเกี่ยวกับคอมพิวเตอร์ พ.ศ. 2550 ซึ่งผู้กระทำได้รับประโยชน์จากระกระทำความผิดดังกล่าว และ อาชญากรรมคอมพิวเตอร์ยังก่อให้เกิดความเสียหายโดยเฉพาะทางด้านเศรษฐกิจในประเทศเป็นจำนวนมาก ฉะนั้น อาชญากรรมคอมพิวเตอร์จึงจัดอยู่ใน อาชญากรรมเศรษฐกิจ อย่างหนึ่งที่สำคัญมาก  

**ธุรกรรมอิเล็กทรอนิกส์**
ธุรกรรมอิเล็กทรอนิกส์ คือ:ในพระราชบัญญติว่าด้วยธุรกรรมอิเล็กทรอนิกส์ ได้ให้คำจัดความว่า ธุรธรรมอิเล็กทรอนิกส์ หมายถึง ธุรกรรมที่กระทำขึ้นโดยใช้วิธีการทางอิเล็กทรอนิกส์ทั้งหมดหรือแต่บางส่วน ธุรกรรมอิเล็กทรอนิกส์เป็นการดำเนินงานโดยอาศัยเครือข่ายอินเตอร์เป็นสื่อกลางในการติดต่อค้าขายภายนอกองค์กร หรือก่อให้นิติสัมพันธ์ระหว่าง รัฐกับรัฐ รัฐกับเอกชน หรือเอกชนกับเอกชน ซึ่งการทำธุรกรรมบนอินเตอร์ ทำการซื้อขาย หรือการให้บริการของภาครัฐและเอกชน  มีความสะดวกสะบายมากขึ้น  รวดเร็วมากขึ้น เช่น การให้บริการของธนาคารหลายแห่งโดยใช้ระบบ E-Banking เป็นต้น  

**ลายมือชื่ออิเล็กทรอนิกส์**
ลายมือชื่ออิเล็กทรอนิกส์ คือ:ข้อความหรือสัญลักษณ์ต่างๆที่ติดมากับข้อมูลอิเล็กทรอนิกส์ เพื่อระบุตัวบุคคลหรือแสดงความเป็นเจ้าของลายมือชื่อ รวมไปถึงการยอมรับในข้อความหรือสัญลักษณ์ที่ติดมากับข้อมูลอิเล็กทรอนิกส์อีกด้วย

**ลายมือชื่อดิจิตัล**
ลายมือชื่อดิจตัลคือ :ข้อมูลอิเล็กทรอนิกส์จากการเข้ารหัสข้อมูลด้วยกุญแจส่วนตัวของผู้ส่ง(ลายมือชื่อ) ซึ่งลายมือชื่อดิจิตัลนั้น สามารถระบุตัวผู้เป็นเจ้าขงนั้นได้ และยังสามารถป้องกันการปฎิเสธความรับผิดชอบและป้องกันข้อมูลที่ส่งไปไม่ให้ถูกแก้ไขหรือถูกแก้ไขก็สามารถรู้ได้ 

**อ้างอิง ==
การมืดคล้ำที่ขอบ

การมืดคล้ำที่ขอบของดวงอาทิตย์ - ภาพดวงอาทิตย์ในแสงที่มองเห็นได้ แสดงปรากฏการณ์มืดคล้ำที่ขอบ ซึ่งความเข้มของแสงจะลดลงที่บริเวณ "ขอบ" ของภาพจานดวงอาทิตย์
การมืดคล้ำที่ขอบ (Limb darkening) หมายถึง การที่ความเข้มแสงของภาพดาวฤกษ์ค่อย ๆ เจือจางลงตั้งแต่จุดศูนย์กลางของภาพออกไปยังขอบของภาพ เหตุการณ์นี้เกิดขึ้นได้จาก 2 สาเหตุคือ- ความหนาแน่นของดาวฤกษ์ลดน้อยลงขณะที่ระยะห่างจากศูนย์กลางเพิ่มขึ้น- อุณหภูมิของดาวฤกษ์ลดน้อยลงขณะที่ระยะห่างจากศูนย์กลางเพิ่มขึ้น
หัวใจสำคัญในการทำความเข้าใจกับการมืดคล้ำที่ขอบ คือแนวคิดเกี่ยวกับความลึกเชิงแสง ความหนาเชิงแสงของวัตถุที่เป็นเนื้อเดียวกัน คือความหนาของแก๊สที่ดูดซับที่โฟตอนในสัดส่วน 1/e สามารถหนีพ้นออกมาได้ ซึ่งเป็นตัวนิยามขอบที่มองเห็นได้ของดาวฤกษ์ ทำให้เรามองเห็นดาวฤกษ์ในลักษณะวัตถุทึบแสง ถ้าเรามองไปที่บริเวณขอบของดาวฤกษ์ เราไม่สามารถ "มองเห็น" ความลึกหรือความหนาแบบเดียวกันกับที่เรามองที่บริเวณศูนย์กลางดาว เพราะเวลาที่มองไปบริเวณใกล้ขอบ แนวการมองเห็นต้องเดินทางมาเป็นมุมที่โค้งเอียงผ่านก๊าซของดาว กล่าวอีกนัยหนึ่งคือ รัศมีของดาวซึ่งเรามองความหนาเชิงแสงเหมือนหนึ่งว่าเป็นเนื้อเดียวกันนั้นจะเพิ่มขึ้นเมื่อเราเคลื่อนสายตาของเราออกไปยังบริเวณขอบ

**อ้างอิง**
  id = -  isbn = 0-387-98746-0 -  pages=361–375-  pages=209-  doi=10.1007/BF00712494-  pages=135- Steiner, O., Photospheric processes and magnetic flux tubes, (2007) 
หมวดหมู่:ปรากฏการณ์ของดาวฤกษ์
หมวดหมู่:ปรากฏการณ์ของดวงอาทิตย์
สสารควาร์ก

สสารควาร์ก (Quark matter หรือ QCD matter; ดูเพิ่มใน QCD) มีความหมายถึงสถานะของสสารในทฤษฎีจำนวนหนึ่งซึ่งมีค่าองศาความเป็นอิสระครอบคลุมไปถึงควาร์กกับกลูออน สถานะของสสารในทางทฤษฎีเหล่านี้สามารถเกิดขึ้นได้ในสภาวะที่มีความหนาแน่นและอุณหภูมิสูงยิ่งยวด คือนับพันล้านเท่าของค่าที่สามารถเกิดขึ้นได้ในสภาวะสมดุลในห้องทดลอง ภายใต้สภาวะยิ่งยวดนั้น โครงสร้างของสสารซึ่งเรารู้จักคุ้นเคยกันที่ประกอบไปด้วยนิวเคลียสอะตอม (ซึ่งประกอบด้วยนิวคลีออน อันเป็นการรวมตัวกันของควาร์ก) กับอิเล็กตรอน จะล่มสลายลง สำหรับสสารควาร์กแล้ว การคำนึงถึงโครงสร้างสสารควรยึดถือตัวควาร์กนั่นเองเป็นค่าองศาความเป็นอิสระพื้นฐาน
ในแบบจำลองมาตรฐานของการศึกษาฟิสิกส์อนุภาค แรงที่แข็งแกร่งที่สุดคืออันตรกิริยาอย่างเข้ม ซึ่งสามารถอธิบายได้ตามทฤษฎีควอนตัมโครโมไดนามิกส์ (QCD) ที่สภาวะความหนาแน่นและอุณหภูมิปกติ แรงนี้จะประกอบไปด้วยควาร์กที่รวมตัวกันเป็นอนุภาค (ฮาดรอน) ซึ่งมีขนาดประมาณ 10−15 ม. = 1 เฟมโตเมตร = 1 fm (เทียบกับมาตรวัดพลังงานของ QCD ΛQCD ≈ 200 MeV) และไม่สามารถส่งผลกระทบได้ที่ระยะทางไกลๆ อย่างไรก็ดี เมื่ออุณหภูมิเพิ่มสูงขึ้นจนถึงระดับพลังงาน QCD (ประมาณ 1012 เคลวิน) หรือความหนาแน่นเพิ่มขึ้นจนถึงจุดที่ระยะห่างภายในควาร์กเฉลี่ยน้อยกว่า 1 fm ฮาดรอนจะหลอมละลายกลายไปเป็นควาร์กที่เป็นองค์ประกอบ อันตรกิริยาชนิดเข้มก็จะกลายเป็นคุณลักษณะหลักทางกายภาพ สภาวะเช่นนี้แหละที่เรียกว่า สสารควาร์ก หรือสสาร QCD

**หนังสืออ่านเพิ่มเติม**
 S. Hands, "The phase diagram of QCD"  arXiv:physics/0105022 Contemp. Phys. 42, 209 (2001).- K. Rajagopal, "Free the quarks"  SLAC Beam Line 31N2:9-15,2001

**แหล่งข้อมูลอื่น**
 Virtual Journal on QCD Matter- RHIC finds Exotic Antimatter date=2011-06-07 
หมวดหมู่:ปัญหาทางฟิสิกส์ที่ยังแก้ไม่ได้
หมวดหมู่:ฟิสิกส์อนุภาค
หมวดหมู่:วัฏภาคของสสาร
หมวดหมู่:ฟิสิกส์พลาสมา
แฮร์สตัปเปอ

แฮร์สตัปเปอ (Herstappe) เป็นเทศบาลทางใต้ของมณฑลลิมเบิร์กในประเทศเบลเยียม มีประชากรเพียง 85 คนเท่านั้น จึงทำให้แฮร์สตัปเปอเป็นเมืองที่มีประชากรน้อยที่สุดในประเทศเบลเยียม นอกจากนี้แฮร์สตัปเปอยังมีพื้นที่เพียง 1.35 ตารางกิโลเมตรอีกด้วย

**แหล่งข้อมูลอื่น**
  เว็บไซต์เขตฟลามส์ซึ่งมีเนื้อหาเกี่ยวข้องกับแฮร์สตัปเปอ date=2010-01-05  
หมวดหมู่:เมืองในจังหวัดลิมบืร์ค (ประเทศเบลเยียม)
ปลัสเดอลากงกอร์ด

ปลัสเดอลากงกอร์ด ใจกลางกรุงปารีส
ปลัสเดอลากงกอร์ด (จัตุรัสแห่งความปรองดอง) เป็นจัตุรัสที่สำคัญแห่งหนึ่งในปารีส วัดพื้นที่ได้ rai เป็นจัตุรัสที่ใหญ่ที่สุดในเมืองหลวงของฝรั่งเศส ตั้งอยู่ในเขตการปกครองที่ 8ของเมือง ทางด้านตะวันออกของช็องเซลีเซ
ปลัสเดอลากงกอร์ดเคยมีชื่อเรียกในช่วงการปฏิวัติฝรั่งเศสว่า ปลัสเดอลาเรวอลูว์ซียง (จัตุรัสแห่งการปฏิวัติ) เป็นสถานที่ประหารชีวิตผู้มีชื่อเสียงหลายคน รวมทั้งการสำเร็จโทษพระเจ้าหลุยส์ที่ 16 แห่งฝรั่งเศส ราชินีมารี อ็องตัวแน็ต และมักซีมีเลียง รอแบ็สปีแยร์

**ประวัติ**

**การออกแบบและก่อสร้าง**
เดิมทีสถานที่แห่งนี้ได้รับการออกแบบให้เป็นที่ตั้งของพระบรมรูปทรงม้าของพระเจ้าหลุยส์ที่ 15 แห่งฝรั่งเศส ซึ่งสร้างขึ้นในปี 1748 โดยพ่อค้าชาวปารีส เพื่อเฉลิมฉลองการฟื้นพระวรกายของพระเจ้าหลุยส์ที่ 15 จากการประชวรหนัก ซึ่งสถานที่ที่ได้รับเลือกให้ประดิษฐานพระบรมรูปคือทางเดินขนาดใหญ่ของสวนตุยเลอรีส์และกูร์-ลา-เริน ซึ่งเป็นเส้นทางยอดนิยมสำหรับการขี่ม้า ในเวลานั้นไม่มีสะพานกงกอร์ด และถนนริโวลี และถนนรัวยาล ยังเป็นทางลูกรังที่ลาดลงไปยังแม่น้ำแซน

**แหล่งข้อมูลอื่น**
  Images of the Place: Series of images of the Place de la Concorde from the 18th to the 20th century-  Place de la Concorde Audioguide date=2023-06-03 -  Satellite image from Google Maps-  Color picture from 1917-  The obelisk from the Luxor Temple
หมวดหมู่:จัตุรัสแห่งชาติ
หมวดหมู่:ประเทศฝรั่งเศส
หมวดหมู่:แหล่งมรดกโลกในประเทศฝรั่งเศส
สำนักงานพัฒนาธุรกรรมทางอิเล็กทรอนิกส์

สำนักงานพัฒนาธุรกรรมทางอิเล็กทรอนิกส์ (ย่อว่า สพธอ.; langx|en|Electronic Transactions Development Agency, ETDA เอ็ตด้า) เป็นหน่วยงานของรัฐภายใต้การกำกับดูแลของกระทรวงดิจิทัลเพื่อเศรษฐกิจและสังคม จัดตั้งขึ้นในปี พ.ศ. 2554 เดิมมีสถานะเป็นองค์การมหาชน เพื่อพัฒนา ส่งเสริมและสนับสนุน การทำธุรกรรมทางอิเล็กทรอนิกส์ของประเทศให้เป็นไปตามความต้องการโครงสร้างพื้นฐานสารสนเทศที่เอื้อต่อการทำธุรกรรมทางอิเล็กทรอนิกส์ และธุรกิจบริการเกี่ยวกับธุรกรรมทางอิเล็กทรอนิกส์ตลอดจนการมีมาตรฐานเทคโนโลยีสารสนเทศและการสื่อสารที่มีความมั่นคงปลอดภัยและน่าเชื่อถือ

**การดำเนินงาน**
สำนักงานพัฒนาธุรกรรมทางอิเล็กทรอนิกส์ เป็นองค์การมหาชนที่จัดตั้งขึ้นโดยโอนภารกิจ บุคลากร และทรัพย์สิน ที่เกี่ยวกับการพัฒนาเทคโนโลยีสารสนเทศและการสื่อสารด้านการพัฒนาธุรกรรมทางอิเล็กทรอนิกส์ของสำนักงานปลัดกระทรวงเทคโนโลยีสารสนเทศและการสื่อสาร และบรรดาภารกิจที่เกี่ยวกับการศึกษาวิจัยและการพัฒนาด้านโครงสร้างพื้นฐานสารสนเทศที่สนับสนุนการทำธุรกรรมทางอิเล็กทรอนิกส์ของสำนักงานพัฒนาวิทยาศาสตร์และเทคโนโลยีแห่งชาติ
ต่อมาในปี พ.ศ. 2562 จึงได้มีการตราพระราชบัญญัติสำนักงานพัฒนาธุรกรรมทางอิเล็กทรอนิกส์ พ.ศ. 2562 ส่งผลให้สำนักงานพัฒนาธุรกรรมทางอิเล็กทรอนิกส์ มีสถานะเป็นหน่วยงานของรัฐที่มีฐานะเป็นนิติบุคคล และไม่เป็นส่วนราชการตามกฎหมายว่าด้วยระเบียบบริหารราชการแผ่นดิน หรือรัฐวิสาหกิจตามกฎหมายว่าด้วยวิธีการงบประมาณหรือกฎหมายอื่น โดยมีหน้าที่หลักในการส่งเสริมและสนับสนุนการพัฒนาธุรกรรมทางอิเล็กทรอนิกส์และพาณิชย์อิเล็กทรอนิกส์ของประเทศ เพื่อเป็นกลไกในการขับเคลื่อนนโยบายและแผนของรัฐด้านธุรกรรมทางอิเล็กทรอนิกส์และพาณิชย์ อิเล็กทรอนิกส์ให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม รวมทั้งส่งเสริมให้เกิดการพัฒนามาตรฐานหรือกฎเกณฑ์ในการใช้งานเทคโนโลยีดิจิทัลเพื่อให้ระบบ งานเทคโนโลยีดิจิทัลต่าง ๆ เชื่อมโยงกันได้อย่างมีประสิทธิภาพ มีความมั่นคงปลอดภัยและมีความน่าเชื่อถือ

**อ้างอิง**
พัฒนาธุรกรรมอิเล็กทรอนิกส์
หมวดหมู่:การพาณิชย์อิเล็กทรอนิกส์
หมวดหมู่:องค์การมหาชน
หมวดหมู่:หน่วยงานของรัฐบาลไทยในเขตห้วยขวาง
หมวดหมู่:องค์การที่ก่อตั้งในปี พ.ศ. 2554
นายนรินทร์​แสงศรี​
สสารสถานะเสื่อม

สสารสถานะเสื่อม (degenerate matter) หรือ สสารสถานะซ้อน คือสสารที่มีความหนาแน่นสูงมากอย่างยวดยิ่งจนกระทั่งองค์ประกอบแรงดันส่วนใหญ่ทำให้เกิดหลักการกีดกันของเพาลี  แรงดันที่รักษาเอาไว้ภายในสสารเสื่อมนี้เรียกว่า ความดันสถานะเสื่อม (degeneracy pressure) และเพิ่มขึ้นเนื่องจากหลักของเพาลีทำให้อนุภาคที่เป็นองค์ประกอบไม่สามารถดำรงสถานะควอนตัมเดียวกันได้ การพยายามบีบให้อนุภาคเหล่านั้นเข้าใกล้กันมาก ๆ เสียจนไม่สามารถจะแยกสถานะของตัวเองออกจากกันทำให้อนุภาคเหล่านั้นต้องอยู่ในระดับพลังงานที่ต่างกัน ดังนั้นการลดปริมาตรลงจึงจำเป็นต้องทำให้อนุภาคทั้งหลายเข้าไปสู่สถานะควอนตัมที่มีระดับพลังงานที่สูงกว่า ซึ่งต้องอาศัยแรงบีบอัดเพิ่มขึ้น ทำให้มีแรงดันต่อต้านอย่างชัดเจน

**สสารสถานะเสื่อมแบบต่าง ๆ**
 สสารสถานะเสื่อมอิเล็กตรอน เช่น ดาวแคระขาว- สสารสถานะเสื่อมโปรตอน- สสารสถานะเสื่อมนิวตรอน เช่น ดาวนิวตรอน- สสารสถานะเสื่อมควาร์ก หรือ สสารควาร์ก เช่น ดาวควาร์ก- สสารสถานะเสื่อมพรีออนในสมมุติฐาน- เอกฐาน

**ดูเพิ่ม**
 ดาวแคระขาว- ดาวนิวตรอน- ดาวควาร์ก — สสารควาร์ก- ดาวพรีออน — พรีออน- หลักการกีดกันของเพาลี- หลักความไม่แน่นอน- นิวโตรเนียม- ความดันสถานะเสื่อมของอิเล็กตรอน- สสารนิวเคลียร์

**อ้างอิง**

**แหล่งข้อมูลอื่น**
  Detailed mathematical explanation of degenerate gases date=2021-02-24 -  Mass-radius diagram of degenerate star types
หมวดหมู่:ฟิสิกส์สสารควบแน่น
หมวดหมู่:ฟิสิกส์ดาราศาสตร์
หมวดหมู่:ดาวฤกษ์เสื่อมสภาพ
หมวดหมู่:วัฏภาคของสสาร
โทริโกะ

โทริโกะ (ในชื่ออังกฤษ Toriko) เป็นการ์ตูนญี่ปุ่น เขียนโดย มิตสึโทชิ ชิมาบุคุโระ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 19 พฤษภาคม พ.ศ. 2551 และลงตีพิมพ์อย่างต่อเนื่องจนถึงปัจจุบัน ได้รับการจัดพิมพ์เป็นหนังสือการ์ตูนมาแล้ว
"โทริโกะ" เป็นเรื่องราวการผจญภัยของนักล่าอาหาร ในการค้นหาเหล่าอาหารที่หายากและมีความหลากหลาย เพื่อหาเก็บเมนูอาหารให้ครบทุกแบบ โดยการผจญภัยไปพร้อมกับเซฟโคมัตซึที่ต้องการปรับปรุงทักษะของเขา
ในประเทศไทย โทริโกะได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์รายสัปดาห์ในนิตยสารการ์ตูนซีคิดส์ และตีพิมพ์เป็นหนังสือการ์ตูนรวมเล่มอย่างต่อเนื่อง เป็นอนิเมะที่สุดยอดที่สุดในโลก 

**เนื้อเรื่อง**

**เปิดเรื่อง**
โลกสีฟ้า มีอาหารมากมาย ทั้งบนฟ้าและในน้ำ วัตถุดิบประหลาดและความมหัศจรรย์ของอาหารจนเป็นจุดเริ่มต้นของสงครามเมือ 600 ปีก่อน แต่แล้วสงครามอันยาวนานได้จบลงด้วยชุดอาหารมายาของนักล่าอาหารอาคาเชีย ของหวานมายา ที่ทำให้สงครามจบลง และเข้าสู่ยุครุ่งเรื่องของอาหาร และการค้นพบ แมงกระพรุนมายา ที่สามารถสร้างเซลล์ใหม่ได้ ไม่มีวันตายและสัตว์ที่กินมันเข้าไปสามารถวิวัฒนการได้ จนไปสู่การปลูกถ่ายเซลล์ของอาคาเซีย

**นักล่าอาหาร**
ยุคปัจจุบันนักล่าอาหาร 4 จตุรเทพผู้มีพลัง จากเซลล์กรุเมท ได้ต่อกรกับ สมาคมนักล่าอาหาร ที่กำลังทยานไปสู้โลกใหม่ ได้แย่งชิงตัวเซฟและวัตถุดิบในการทำอาหารให้ตนเองแข็งแกร่งขึ้น จนทำให้ ราชาจอมตะกละ ส่งนักล่าเข้ามาในเขตเมือง ทำให้เข้าสู้ยุคตกต่ำ อาหารขาดแคลน โดยสมาคมปกป้องอาหาร IGO

**โลกกรูเมต์**
โทริโกะกับโคมัตสึใช้ชีวิตร่วมกันในโลกกรูเมต์ร่วม 1 ปีครึ่ง เพื่อรวบรวมวัตถุดิบ แล้วกลับโลกมนุษย์ที่เหลือวัตถุดิบที่เหลือน้อยนิด พวกโทริโกะต้องเข้าไปเก็บสมบัติ ของประทาน IGO ฟื้นฟูโลกมนุษย์สำเร็จ โทริโกะกับโคมัตึรวมกับจตุเทพนักล่าอาหารทุกคนไปผจญภัยในโลกกรูเมต์เพื่อรวบีวม ฟูลคอร์สของอาคาเชียเพื่อฟื้นฟูโลกมนุษย์กับกรูเมต์อย่างแท้จริง ต่อสู้กับกับสมาคมอาหารโลกใหม่ NEO กับรู้ถึงตัวการแท้จริงคือเหล่าบลูไนโตรที่หมายผนึกนีโอ(ปีศาจเซลล์กรูเมต์ในตัวอาคาเชีย)
**ตัวละคร=
**ภาพยนตร์การ์ตูนโทรทัศน์=
ผลิตโดยโตเออะนิเมเชัน ออกอากาศตอนแรกเมื่อวันที่ 3 เมษายน 2554 ถึงวันที่ 3 มีนาคม 2557 ทุกวันอาทิตย์เวลา 9:00 น.ทางช่อง ฟูจิทีวี มีจำนวนตอนทั้งหมด 144 ตอน
ในประเทศไทย ออกอากาศครั้งแรก เมื่อวันที่ 23 มิถุนายน 2556 และ ออกอากาศทุกวัน เสาร์ - อาทิตย์ เวลา 09.30 - 10.00 ในรายการ โมเดิร์นไนน์การ์ตูน ทาง สถานีโทรทัศน์โมเดิร์นไนน์ ถูกฉายแบ่งเป็น 3 ช่วงด้วยกัน

**รายชื่อตอนในโทริโกะ (อนิเมะ)

**อ้างอิง**

**แหล่งข้อมูลอื่น**
  เว็บไซต์ทางการของอนิเมะ โทริโกะ - 10748 -  ดูการ์ตูนเรื่อง โทริโกะ ทุกตอน date=2019-01-15 (ดูโทริโกะ)
หมวดหมู่:มังงะที่ตีพิมพ์ในปี พ.ศ. 2551
หมวดหมู่:ภาพยนตร์อนิเมะที่ออกฉายในปี พ.ศ. 2552
หมวดหมู่:ภาพยนตร์อนิเมะที่ออกฉายในปี พ.ศ. 2553
หมวดหมู่:ภาพยนตร์อนิเมะที่ออกฉายในปี พ.ศ. 2554
หมวดหมู่:ภาพยนตร์อนิเมะที่ออกฉายในปี พ.ศ. 2556
หมวดหมู่:ภาพยนตร์อนิเมะที่สร้างจากมังงะ

หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การทำอาหารในอนิเมะและมังงะ‎
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:โทเอแอนิเมชัน
หมวดหมู่:รายการโทรทัศน์ของฟูจิทีวี
หมวดหมู่:ยูโฟเทเบิล
หมวดหมู่:การ์ตูนญี่ปุ่นแนวศิลปะการต่อสู้
วัตถุเฮอร์บิก–อาโร

ไฟล์:HST HH47 image.jpg|thumb|upright|วัตถุเฮอร์บิก–อาโร เอชเอช 47, ภาพถ่ายโดยกล้องโทรทรรศน์อวกาศฮับเบิล มาตราส่วนที่แสดงคือระยะทาง 1000 หน่วยดาราศาสตร์ (1000 เท่าของระยะห่างจากโลกไปยังดวงอาทิตย์) หรือประมาณ 20 เท่าของขนาดของระบบสุริยะของเรา
วัตถุเฮอร์บิก–อาโร (Herbig–Haro object, HH) คือชิ้นส่วนเล็ก ๆ ในเนบิวลาที่เกี่ยวข้องกับดาวฤกษ์เกิดใหม่ ก่อตัวขึ้นจากแก๊สที่ฉีดออกมาจากการปะทะกันระหว่างดาวฤกษ์อายุน้อยกับกลุ่มเมฆแก๊สและฝุ่นที่อยู่ใกล้เคียงที่ความเร็วหลายร้อยกิโลเมตรต่อวินาที วัตถุเฮอร์บิก–อาโรเป็นสิ่งที่พบเห็นได้ทั่วไปในย่านเกิดใหม่ของดาวฤกษ์ ทั้งยังสามารถพบได้รอบๆ ดาวฤกษ์เดี่ยว ตามแนวแกนการหมุนของดาวฤกษ์
วัตถุเฮอร์บิก–อาโรเป็นปรากฏการณ์ที่เกิดขึ้นเพียงชั่วคราว กินระยะเวลาเพียงไม่กี่พันปีเท่านั้น มันสามารถวิวัฒนาการไปได้ในเวลาอันรวดเร็วขณะที่เคลื่อนผ่านดาวต้นกำเนิดของมันเข้าไปยังกลุ่มเมฆในห้วงอวกาศระหว่างดวงดาว (มวลสารระหว่างดาวฤกษ์) การสังเกตการณ์จากกล้องโทรทรรศน์อวกาศฮับเบิลเผยให้เห็นวิวัฒนาการอันซับซ้อนของวัตถุชนิดนี้ภายในเวลาเพียงไม่กี่ปี เมื่อวัตถุนี้บางส่วนสลายตัวไปขณะที่บางส่วนสว่างขึ้นขณะที่ปะทะกับสสารอื่นในอวกาศระหว่างดาว
วัตถุชนิดนี้ได้รับการสังเกตพบครั้งแรกในช่วงปลายคริสต์ศตวรรษที่ 19 โดยเชอร์เบิร์น เวสลีย์ เบิร์นแฮม แต่ยังไม่เป็นที่เข้าใจว่าเป็นเนบิวลาอีกชนิดหนึ่ง จนกระทั่งถึงปลายคริสต์ทศวรรษ 1940 นักดาราศาสตร์คนแรก ๆ ที่ศึกษาวัตถุชนิดนี้อย่างละเอียดคือจอร์จ เฮอร์บิก และกิเยร์โม อาโร นักดาราศาสตร์ชาวเม็กซิโก ซึ่งเป็นที่มาของชื่อเรียกวัตถุชนิดนี้ เฮอร์บิกกับอาโรต่างฝ่ายต่างทำงานแยกกันในการศึกษาการก่อตัวของดาวฤกษ์ เมื่อตอนที่พวกเขาวิเคราะห์วัตถุเฮอร์บิก–อาโร และต่อมาจึงตระหนักว่ามันเป็นสิ่งที่เกิดขึ้นจากกระบวนการการก่อตัวของดาวฤกษ์นั่นเอง

**ดูเพิ่ม**
จานดาวเคราะห์ก่อนเกิด

**แหล่งข้อมูลอื่น**
 Comprehensive catalogue of HH objects at the University of Colorado date=2008-03-18 - HH objects in the Encyclopedia of Astrobiology, Astronomy, and Spaceflight- Animations of HH object jets from HST observations- A Catalogue of Molecular Hydrogen Emission-Line Objects in Outflows from Young Stars: MHO Catalogue date=2011-06-10 
หมวดหมู่:เนบิวลาปล่อยแก๊ส
หมวดหมู่:เนบิวลา
หมวดหมู่:การก่อตัวของดาวฤกษ์
โอนูซะ

โอนูซะ
โอนูซะ (Ōnusa) หรือเรียกสั้น ๆ ว่า นูซะ (Nusa) เป็นไม้ศักดิ์สิทธิ์สำหรับประกอบพิธีกรรมทางศาสนาของลัทธิชินโต ตกแต่งด้วยริ้วกระดาษที่เรียกว่าชิเดะ (Shide) จำนวนมาก หากชิเดะติดกับกระบองหกเหลี่ยมหรือแปดเหลี่ยม จะเรียกว่า ฮาราเองูชิ (Haraegushi)
โอนูซะ ใช้สำหรับโบกทางซ้ายและขวาของบุคคลหรือวัตถุระหว่างทำพิธีกรรมให้บริสุทธิ์เพื่อไล่เสนียดจัญไร

**อ้างอิง**
 Encyclopedia of Shinto,  Ōnusa  accessed on March 29, 2009.
หมวดหมู่:ศาสนาชินโต
หมวดหมู่:พิธีกรรม
หมวดหมู่:วัฒนธรรมญี่ปุ่น
หมวดหมู่:พิพิธภัณฑ์มหาวิทยาลัยในประเทศไทย

หมวดหมู่:พิพิธภัณฑ์มหาวิทยาลัย
ม
หมวดหมู่:สถาบันอุดมศึกษาในประเทศไทย
นาโอยะ โกโมโตะ

นาโอยะ โกโมโตะ (; เกิดวันที่ 25 เมษายน ค.ศ. 1980) ที่เมืองโอซะกะ ประเทศญี่ปุ่น เป็นนักแสดงชาวญี่ปุ่น

**ผลงานสำคัญ**

**งานโทรทัศน์**
 ขบวนการมือปราบผู้พิทักษ์ เดกะเรนเจอร์ - Bileezian Vino/Gigantes- โอตาคุน่องเหล็ก ไลฟ์แอกชัน - ชินโงะ คินโจ

**การพากษ์**
อายชีลด์ 21 - ชิน เซจูโร่
*ครูสอนพิเศษจอมป่วน - ซาคุโร่

**ละครเพลง**
เท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น คาโอรุ ไคโด)- The Prince of Tennis Musical (2003)- The Prince of Tennis Musical: Remarkable 1st Match Fudomine (2003–2004)- The Prince of Tennis Musical: Dream Live 1st (2004)- The Prince of Tennis Musical: More Than Limit St. Rudolph Gakuen (2004)- The Prince of Tennis Musical: Side Fudomine ~Special Match~ (In Winter of 2004-2005)- The Prince of Tennis Musical: Dream Live 7th (2010)
ร็อก มิวสิเคิล บลีชref name="resume"/>- Rock Musical BLEACH: บังไค โชว์ โค้ด 001 - ฮิซากิ ชูเฮย์- Rock Musical BLEACH: สวรงสวรรค์สีฟ้าที่ไร้เมฆ - ฮิซากิ ชูเฮย์- Rock Musical BLEACH: บังไค โชว์ โค้ด 002 - ฮิซากิ ชูเฮย์- Rock Musical BLEACH: เดอะ ออล - ฮิซากิ ชูเฮย์- Rock Musical BLEACH: บังไค โชว์ โค้ด 003 - ฮิซากิ ชูเฮย์

**อ้างอิง**

**แหล่งข้อมูลอื่น**
 2=Official agency profile ja
หมวดหมู่:นักแสดงญี่ปุ่น
ดาวเฮอร์บิก เออี/บีอี

ดาวเฮอร์บิก เออี/บีอี (Herbig Ae/Be star) คือดาวฤกษ์ก่อนแถบลำดับหลัก เป็นดาวอายุน้อย (น้อยกว่า 10 ล้านปี) ที่มีชนิดสเปกตรัม A หรือ B ดาวเหล่านี้ยังคงฝังตัวอยู่ในขอบเขตของแก๊สและฝุ่นและอาจล้อมรอบไปด้วยจานรอบดาวฤกษ์ เราสามารถสังเกตเส้นการแผ่สเปกตรัมของไฮโดรเจนและแคลเซียมได้ ดาวชนิดนี้มีมวลขนาด 2-8 เท่าของมวลดวงอาทิตย์ และยังคงอยู่ในช่วงการก่อตัวของดาวฤกษ์ ซึ่งเริ่มเข้าสู่แถบลำดับหลัก ถ้าดูจากแผนภาพของแฮร์ตสปรอง–รัสเซิล ดาวเหล่านี้จะอยู่ในบริเวณด้านขวาของแถบลำดับหลัก ชื่อของดาวตั้งชื่อตามนักดาราศาสตร์ชาวอเมริกัน จอร์จ เฮอร์บิก ซึ่งเป็นผู้แรกที่ค้นพบดาวชนิดนี้ในปี ค.ศ. 1960
บางครั้งดาวเฮอร์บิก เออี/บีอี ก็มีการแปรแสงที่สว่างจนสังเกตได้ชัด เชื่อว่าเกิดขึ้นจากการรวมตัวของดาวเคราะห์ก่อนเกิดเข้ากับแผ่นจานดาวฤกษ์ ในสภาวะที่มีความสว่างน้อยที่สุด การแผ่รังสีจากดาวจะมีสีน้ำเงินเข้มกว่า และเกิดโพลาไรเซชันเชิงเส้นของแสง (ในทำนองเดียวกันกับการมองเห็นท้องฟ้าเป็นสีฟ้า)

**อ้างอิง**
 Thé P.S., de Winter D., Pérez M.R. (1994)  0- Pérez M.R., Grady C.A. (1997),    Observational Overview of Young Intermediate-Mass Objects: Herbig Ae/Be Stars, Space Science Reviews, Vol 82, p. 407-450- Waters L. B. F. M., Waelkens, C. (1998),    HERBIG Ae/Be STARS, Annual Review of Astronomy and Astrophysics, Vol. 36, p. 233-266-  Herbig Ae/Be stars-  access-date=2008-10-16
หมวดหมู่:ประเภทของดาวฤกษ์
หมวดหมู่:การก่อตัวของดาวฤกษ์
ดาววอลฟ์–ราแย

ไฟล์:Wolf rayet2.jpg|thumb|right|ภาพถ่ายเนบิวลา M1-67 รอบดาววอลฟ์-ราแย WR 124 โดยกล้องโทรทรรศน์อวกาศฮับเบิล
ดาววอลฟ์–ราแย (Wolf–Rayet star, WR star) คือดาวฤกษ์มวลมาก (สูงกว่า 20 เท่าของมวลดวงอาทิตย์) ที่วิวัฒนาการแล้ว และสูญเสียมวลอย่างรวดเร็วโดยกลายเป็นลมดาวฤกษ์ที่แรงมาก ความเร็วสูงกว่า 2000 กิโลเมตร/วินาที ดวงอาทิตย์ของเราสูญเสียมวลโดยประมาณ 10−14 มวลดวงอาทิตย์ต่อปี ขณะที่ดาววอลฟ์–ราแย สูญเสียมวลโดยเฉลี่ย 10−5 มวลดวงอาทิตย์ต่อปี
ดาววอลฟ์–ราแยมีความร้อนสูงมาก อุณหภูมิยังผลที่พื้นผิวอยู่ระหว่าง 25,000 เคลวิน ถึง 50,000 เคลวิน
ชื่อดาวชนิดนี้ตั้งตามนักดาราศาสตร์ชาวฝรั่งเศส 2 คน คือ ชาร์ล วอลฟ์ และ ฌอร์ฌ ราแย ซึ่งเป็นผู้ค้นพบ

**ดูเพิ่ม**
 แสงวาบรังสีแกมมา- ไฮเปอร์โนวา- ดาราจักรชนิดดาวกระจาย- เนบิวลาวอลฟ์–ราแย- WR 104

**อ้างอิง**

**แหล่งข้อมูลอื่น**
  physics.usyd.edu.au Some Wolf–Rayet stars in binaries are close enough that we can image a rotating "pinwheel nebula" showing the dust generated by colliding winds in the binary system, from Aperture Masking Interferometry observations.-  harvard.edu Wolf–Rayet Stars: Spectral Classifications-  astro.lsa.umich.edu ApJ 525:L97-L100 Nov. 10, 1999. Monnier, Tuthill & Danchi: Pinwheel Nebula Around WR98a (PDF)-  uk.arxiv.org date=2015-06-10  ApJ Jan. 3,2005. Dougherty, et al.: High Resolution Radio Observations of the Colliding Wind Binary WR140 (PDF)-  harvard.edu A catalog of northern Wolf–Rayet Stars and the Central Stars of Planetary Nebulae (Harvard)-  nytimes.com Scientists See Supernova in Action-  nasa.gov date=2013-10-30  Big Old Stars Don't Die Alone (NASA)
หมวดหมู่:ประเภทของดาวฤกษ์
GIT

GIT หรือ Git อาจหมายถึง- กิต (ซอฟต์แวร์) (Git) - ซอฟต์แวร์ควบคุมรุ่นของโอเพนซอร์ซ- Feathers in the Wind (깃) - ภาพยนตร์เกาหลี
เจ้าหญิงอิงกริด อเล็กซันดราแห่งนอร์เวย์

เจ้าหญิงอิงกริด อเล็กซันดราแห่งนอร์เวย์ (ประสูติ 21 มกราคม พ.ศ. 2547) พระธิดาในเจ้าชายโฮกุน มกุฎราชกุมารแห่งนอร์เวย์‎ กับเจ้าหญิงเมทา-มาริ มกุฎราชกุมารีแห่งนอร์เวย์ และพระองค์อยู่ในลำดับที่สองของการสืบการบัลลังก์นอร์เวย์ต่อจากพระบิดา ซึ่งจะได้ครองราชย์เป็นสมเด็จพระราชินีนาถแห่งนอร์เวย์ในอนาคต

**พระประวัติ**
เจ้าหญิงอิงกริด อเล็กซันดราแห่งนอร์เวย์ พระธิดาองค์ใหญ่ในเจ้าชายโฮกุน มกุฎราชกุมารแห่งนอร์เวย์ กับเจ้าหญิงเมทา-มาริ มกุฎราชกุมารีแห่งนอร์เวย์ ประสูติเมื่อเวลา 09.13 นาฬิกา ของวันที่ 21 มกราคม พ.ศ. 2547 ณ โรงพยาบาลแห่งชาติ กรุงออสโล ประเทศนอร์เวย์ พระองค์มีพระอนุชาร่วมพระบิดาคือ เจ้าชายสแวร์เรอ มักนุส และมีพระเชษฐาต่างบิดาคือ มาริอุส บอร์ก เฮออิบี
ใน พ.ศ. 2533 ได้มีการเปลี่ยนแปลงกฎมนเทียรบาลให้สิทธิแก่ราชบุตรองค์แรกและให้ฝ่ายในสามารถครองราชสมบัติได้ ดังนั้นเจ้าหญิงอิงกริด อเล็กซันดราจึงมีสิทธิในการสืบทอดราชบัลลังก์ต่อจากพระบิดา คือ เจ้าชายโฮกุน มกุฎราชกุมารแห่งนอร์เวย์ แต่กฎมนเทียรบาลดังกล่าวไม่มีผลย้อนหลัง จึงทำให้เจ้าหญิงมาร์ธา ลุยเซอ พระปิตุจฉาของพระองค์ อยู่ในลำดับที่ 4 ของการสืบราชบัลลังก์
ในวันที่ 19 มิถุนายน พ.ศ. 2553 เจ้าหญิงอิงกริด อเล็กซันดรา ได้เข้าร่วมในงานอภิเษกสมรสของเจ้าหญิงวิกตอเรีย มกุฎราชกุมารีแห่งสวีเดนซึ่งเป็นพระมารดาอุปถัมภ์ ในงานพิธีอภิเษกสมรสนั้นพระองค์ได้เข้าร่วมเป็นเพื่อนเจ้าสาว

**การศึกษา**
เจ้าหญิงอิงกริด อเล็กซันดราทรงเข้าศึกษาครั้งแรกเมื่อวันที่ 20 สิงหาคม พ.ศ. 2553 ในโรงเรียนรัฐบาลเช่นเดียวกับสามัญชนทั่วไป โดยเข้าทรงพระอักษรร่วมกับมาริอุส บอร์ก เฮออิบี เชษฐาร่วมพระมารดา ที่เข้าศึกษาก่อนแล้วตั้งแต่ พ.ศ. 2546 เจ้าหญิงอิงกริด อเล็กซันดราถือเป็นพระบรมวงศานุวงศ์พระองค์แรกที่ทรงเข้าศึกษาในโรงเรียนท้องถิ่น ขณะที่พระบรมวงศานุวงศ์คนอื่นถูกส่งเข้าศึกษาต่อในกรุงออสโล สาเหตุที่พระบิดาและพระมารดาเลือกให้พระองค์ทรงพระอักษรในโรงเรียนนี้ก็เพื่อให้พระองค์อยู่อย่างสามัญที่สุด มีการรายงานข่าวเกี่ยวกับพระองค์ที่เสด็จไปโรงเรียนพร้อมกับพระเชษฐาต่างบิดา และบางครั้งก็จะปรากฏพระองค์เสด็จพระดำเนินกับพระสหาย โดยผู้อำนวยการโรงเรียนหวังว่าพระองค์มีพระสหายและมีความสุขกับพระสหาย และลดการตรวจสอบจากประชาชนบางส่วน

**พงศาวลี**

**อ้างอิง**

**แหล่งข้อมูลอื่น**
 Official website of the Royal House of Norway- Royal House of Norway: Princess Ingrid Alexandra- Video from NRK of the baptism of the Princess date=2010-06-19  (NRK), 17 April 2004 - A princess is born! (Aftenposten, 21 January 2004) - Joy and wails mark royal christening (Aftenposten, 17 April 2004) 
หมวดหมู่:เจ้าหญิงนอร์เวย์
หมวดหมู่:ราชวงศ์กลึคส์บวร์ค
กิต (ซอฟต์แวร์)

กิต (Git) เป็นซอฟต์แวร์ที่ใช้ในระบบควบคุมรุ่นของซอฟต์แวร์ (revision control) โดยเริ่มแรกถูกพัฒนามาใช้สำหรับลินุกซ์ โดยลินุส โตร์วัลดส์ ไดเรกทอรีของกิตทุกตัวจะมีการเก็บประวัติทั้งหมด ปัจจุบันกิตดูแลโดย ฮูนิโอ ฮามาโน กิตเป็นซอฟต์แวร์เสรีและต้นทางเปิดและเผยแพร่โดยใช้สัญญาอนุญาต GPL
ชื่อของกิต ลินุสกล่าวว่ามาจากศัพท์สแลงในสำเนียงบริเตนหมายถึง "คนโง่" หรือ "คนที่ไม่น่าพอใจ" โดยเว็บไซต์ทางการของกิตได้ให้ความหมายหลายความหมาย โดยหนึ่งในนั้นได้ให้ความหมายว่าย่อมาจาก "Global Information Tracker"

**อ้างอิง**

**แหล่งข้อมูลอื่น**
  เว็บไซต์กิตอย่างเป็นทางการ-  Git ที่ Open Hub
หมวดหมู่:ซอฟต์แวร์ที่ใช้สัญญาอนุญาต GPL
หมวดหมู่:ซอฟต์แวร์ในปี พ.ศ. 2548
หมวดหมู่:กราฟอวัฏจักรระบุทิศทาง
สนธิสัญญาแรเมซีส-ฮัททูซิลี

สนธิสัญญาแรเมซีส-ฮัททูซิลี หรือ สนธิสัญญาคาเดซ มีการลงนามและให้สัตยาบันระหว่างศตวรรษที่ 13 ก่อนคริสตกาล ระหว่างฟาโรห์แรเมซีสที่ 2 แห่งอียิปต์ และกษัตริย์ฮัททูซิลีที่ 2 แห่งฮิตไทต์ จุดประสงค์ของข้อตกลงนี้คือสร้างและรักษาความสัมพันธ์อย่างสันติระหว่างทั้งสองฝ่าย มันเป็นความตกลงที่เก่าแก่ที่สุดเท่าที่รู้จักกันจากตะวันออกใกล้ และเป็นสนธิสัญญาฉบับเขียนที่เก่าแก่ที่สุดที่ยังคงเหลือรอดมาจนถึงปัจจุบัน (ซึ่งอาจมิใช่สนธิสัญญาที่เก่าแก่ที่สุดในโลก) สนธิสัญญาดังกล่าวมีการจารึกไว้ในภาษาอียิปต์ ดังที่ปรากฏในกำแพงเทวสถานด้วยไฮโรกลิฟฟิก และในอดีตจักรวรรดิฮิตไทต์ ซึ่งปัจจุบันคือ ประเทศตุรกี ที่ซึ่งมันถูกเก็บรักษาไว้บนแผ่นจารึกดินเผา 

**เบื้องหลัง**
สนธิสัญญาดังกล่าวมีการลงนามเพื่อยุติสงครามอันยาวนานระหว่างจักรวรรดิฮิตไทต์และอียิปต์ ผู้ซึ่งสู้รบกันมานานกว่าสองศตวรรษเพื่อครองความเป็นใหญ่เหนือดินแดนเมดิเตอร์เรเนียนตะวันออก ความขัดแย้งถึงจุดสูงสุดเมื่ออียิปต์พยายามรุกรานเมื่อ 1274 ปีก่อนคริสตกาล ซึ่งถูกหยุดยั้งโดยฮิตไทต์ที่เมืองคาเดซ ริมฝั่งแม่น้ำออรอนตีส ซึ่งปัจจุบันอยู่ในซีเรีย ยุทธการคาเดซสิ้นสุดลงโดยที่ทั้งสองฝ่ายสูญเสียรี้พลไปเป็นจำนวนมาก แต่ไม่มีฝ่ายใดสามารถเอาชนะอีกฝ่ายหนึ่งได้อย่างเด็ดขาด ความขัดแย้งยังคงดำเนินต่อไปอีกนานกว่าสิบห้าปีโดยที่ไม่มีฝ่ายใดแพ้ชนะก่อนหน้าจะมีการลงนามในสนธิสัญญาดังกล่าว ถึงแม้ว่ามันมักจะถูกเรียกอีกชื่อหนึ่งว่า "สนธิสัญญาคาเดซ" ความจริงแล้วสนธิสัญญาดังกล่าวเว้นช่วงเวลาจากยุทธการดังกล่าวไปนานมาก และชื่อเมืองคาเดซมิได้ถูกเอ่ยถึงในสนธิสัญญา คาดกันว่าสนธิสัญญาดังกล่าวมีการเจรจากันโดยคนกลางโดยที่พระมหากษัตริย์ทั้งสองฝ่ายมิได้ทรงมาพบปะกัน ทั้งสองฝ่ายมีเจตนาที่จะสร้างสันติภาพ อียิปต์เผชิญหน้ากับภัยคุกคามที่เพิ่มมากขึ้นจาก "ชาวทะเล" ขณะที่ฮิตไทต์กังวลกับการขยายอำนาจของอัสซีเรียทางตะวันออก สนธิสัญญาดังกล่าวมีการลงนามในปีที่ 21 ในรัชสมัยของแรเมซีสที่ 2 (1258 ปีก่อนคริสตกาล) และยังคงมีผลบังคับใช้จนกระทั่งจักรวรรดิฮิตไทต์ล่มสลายลงอีกแปดสิบปีต่อมา

**อ้างอิง**
หมวดหมู่:สนธิสัญญา
หมวดหมู่:ฮิตไทต์
หมวดหมู่:ฟาโรห์แรเมซีสที่ 2
ทะสึยะ อิซะกะ

เทะทสึยะ อิซะกะ () เกิดเมื่อวันที่ 12 กรกฎาคม ค.ศ. 1985 ที่ อิชิคะวะ เป็นนักแสดงชาวญี่ปุ่น
*เขาแสดงเป็น คุโรซากิ อิจิโกะ ใน ร็อก มิวสิเคิล บลีช

**ข้อมูลส่วนตัว**
ส่วนสูง 178 เซนติเมตร
*หมู่โลหิต โอ

**ละครโทรทัศน์**
โกคุเซ็น (2000)
*Water Boys (2003)
*จัสติไรเซอร์ (2004 - 2005) รับบท ดาเตะ โชตะ / ไรเซอร์เกรน
*Tumbling (2010)

**ผลงานภาพยนตร์**
ไอ โนะ โฮะโน
*Riyū (理由)
*Gekijō-ban โชวเซย์คันไท เซเซอร์-X Tatakae! Hoshi no Senshitachi (劇場版 超星艦隊セイザーX 戦え！星の戦士たち)

**ละครเวที / ละครเพลง**
 Rock Musical BLEACH - คุโรซากิ อิจิโกะ- Rock Musical BLEACH Saien - คุโรซากิ อิจิโกะ- Rock Musical BLEACH The Dark of The Bleeding Moon - คุโรซากิ อิจิโกะ- Rock Musical BLEACH Live Bankai Show Code 001 - คุโรซากิ อิจิโกะ- Rock Musical BLEACH No Clouds in the Blue Heaven - คุโรซากิ อิจิโกะ- Rock Musical BLEACH Live bankai Show Code 002 - คุโรซากิ อิจิโกะ- Rock Musical BLEACH The All - คุโรซากิ อิจิโกะ- Rock Musical BLEACH Live bankai Show Code 003 - คุโรซากิ อิจิโกะ

**ดูเพิ่ม**
  Official Web Site 
หมวดหมู่:นักแสดงญี่ปุ่น
ไรชส์ทาค (สาธารณรัฐไวมาร์)

ไรชส์ทาค (Reichstag, "สภานิติบัญญัติแห่งไรช์") เป็นสภาล่างของสภานิติบัญญัติแห่งสาธารณรัฐไวมาร์ เริ่มต้นขึ้นหลังจากการก่อตั้งรัฐธรรมนูญไวมาร์ ใน ค.ศ. 1919 ภายหลังจากการล่มสลายของสาธารณรัฐไวมาร์ใน ค.ศ. 1933 รัฐสภาไรซส์ทาคยังคงดำเนินต่อไป ถึงแม้ว่าจะเป็นบางระยะ ๆ ก็ตาม ในฐานะสภานิติบัญญัติของนาซีเยอรมนีที่เป็นทางการอย่างสิ้นเชิง

**อำนาจ**
ระหว่าง ค.ศ. 1920 และ 1923 และนับตั้งแต่ ค.ศ. 1930 เป็นต้นไป กระบวนการต่าง ๆ ถูกหลีกเลี่ยงจากไรชส์ทาคโดยเครื่องมือสองอย่างที่มิได้บัญญัติไว้ในรัฐธรรมนูญ ได้แก่- การใช้อำนาจเกินขอบเขตตามที่มอบให้แก่ประธานาธิบดีภายใต้กฤษฎีกาฉุกเฉินในมาตรา 48 ของรัฐธรรมนูญ- การใช้รัฐบัญญัติมอบอำนาจ โดยเฉพาะอย่างยิ่ง ใน ค.ศ. 1919-23 และอีกครั้งใน รัฐบัญญัติมอบอำนาจ ค.ศ. 1933 ซึ่งเป็นพื้นฐานที่สำคัญของการปกครองแบบเผด็จการของอดอล์ฟ ฮิตเลอร์
หมวดหมู่:ประวัติศาสตร์เยอรมนี
หมวดหมู่:รัฐสภาเยอรมัน
แฟนใหม่

แฟนใหม่  เป็น ภาพยนตร์ไทย แนว โรแมนติก-สยองขวัญ ที่ต่อมาจากเรื่อง แฟนเก่า กำหนดการเข้าฉายในโรงภาพยนตร์วันที่ 28 ตุลาคม พ.ศ. 2553 กำกับโดย ปิยะพันธุ์ ชูเพ็ชร์ ภาพยนตร์ทำรายได้ประมาณ 21 ล้านบาท

**นักแสดง**
 รัชวิน วงศ์วิริยะ รับบท ซี - ทองภูมิ สิริพิพัฒน์ รับบท อ๊อฟ  - ธนภณ ทองเจือ รับบท กานต์ - มารีออน อัฟโฟลเทอร์ รับบท หญิง- อัฐมา ชีวนิชพันธ์ รับบท โบวี่- บดินทร์ ดุ๊ก รับบท ผกก. บอย- อนันดา เอเวอริ่งแฮม  รับบท แฟนเก่าของซี (รับเชิญท้ายเรื่อง)

**อ้างอิง**

**แหล่งข้อมูลอื่น**
  เว็บไซต์ของภาพยนตร์ “แฟนใหม่” date=2010-09-14 -  แฟนใหม่ @ กระปุกดอตคอม- id=5897
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ที่กำกับโดย ปิยะพันธุ์ ชูเพ็ชร์
หมวดหมู่:ภาพยนตร์โดยอาร์เอสฟิล์ม
มาริอุส บอร์ก เฮออิบิ

มาริอุส บอร์ก เฮออิบี (Marius Borg Høiby, เกิด 13 มกราคม พ.ศ. 2540) เป็นพระโอรสในเจ้าหญิงเม็ตเต-มาริต มกุฎราชกุมารีแห่งนอร์เวย์ ที่เกิดกับมอร์เทิน บอร์ก อดีตเพื่อนชายคนสนิท ปัจจุบันมาริอุสได้เป็นพระโอรสบุญธรรมของเจ้าชายโฮกุน มกุฎราชกุมารแห่งนอร์เวย์

**ประวัติ**
มาริอุส บอร์ก เฮออิบี เกิดเมื่อวันที่ 13 มกราคม พ.ศ. 2540 เป็นพระโอรสในเจ้าหญิงเม็ตเตอ-มาริต มกุฎราชกุมารีแห่งนอร์เวย์ ซึ่งขณะนั้นยังเป็นสามัญชน ที่เกิดกับมอร์เทิน บอร์ก อดีตเพื่อนชายคนสนิทที่มีมีปัญหาเกี่ยวกับยาเสพติดและรับโทษคุมขัง หลังบิดาบังเกิดเกล้าต้องทัณฑ์ เขาจึงอยู่ภายใต้การเลี้ยงดูจากมารดา ครั้นเมื่อเขามีอายุได้ 4 ปี มารดาเริ่มปฏิสันถารกับเจ้าชายโฮกุน มกุฎราชกุมารแห่งนอร์เวย์ จนทั้งคู่ได้อภิเษกสมรสกันในปี พ.ศ. 2540 เขาจึงได้รับการดูแลจากมารดาและมกุฎราชกุมาร ส่วนมอร์เทิน บอร์กบิดาของเขา ได้สมรสกับเซลีน มักตาบี สตรีชาวเลบานอนในปี ค.ศ. 2547 และมีบุตรชายด้วยกันชื่อลูคัส และมักตาบีมีลูกติดอีกหนึ่งคน ชื่อ เอมมานูเอล
หลังจากมีข้อถกเถียงกันในช่วงแรกของการอภิเษกสมรสห้อมล้อมตัวของมาริอุส มกุฎราชกุมารีจึงมีพระดำรัสขอให้สื่อมวลชนเคารพความความเป็นส่วนตัวของมาริอุส ทั้งนี้ทั้งนั้นมาริอุสเองก็มิได้รับการสถาปนาเป็นพระบรมวงศานุวงศ์แต่อย่างใด   
มาริอุสได้เข้าศึกษาขั้นต้นในโรงเรียนยานสโลกกา (Janslökka) ในปี พ.ศ. 2546 ซึ่งวันแรกของการเรียน มาริอุสได้มาพร้อมกับนายมอร์เทิน บอร์ก ผู้เป็นบิดา, มกุฎราชกุมารีเมตเต-มาริต พระมารดา และมกุฎราชกุมารโฮกุน พระบิดาบุญธรรม ต่อมาในปี พ.ศ. 2553 น้องสาวต่างบิดาของเขา คือ เจ้าหญิงอิงกริด อเล็กซันดรา ก็ได้เข้าศึกษาในเรียนเดียวกันและเดินไปโรงเรียนด้วยกัน

**ลำดับสาแหรก**

**อ้างอิง**

**แหล่งข้อมูลอื่น**
  มาริอุส บอร์ก เฮออิบี date=2016-04-06   — เว็บไซต์ราชสำนักนอร์เวย์ 
หมวดหมู่:ราชวงศ์นอร์เวย์
เฉิงตู เจ-20

เฉิงตู เจ-20  (Chengdu J-20) เดิมอยู่ในชื่อโครงการ J-XX ซึ่งริเริ่มในทศวรรษที่ 1990 เริ่มทำการทดสอบการบินในช่วงปลายปี 2010 เริ่มเข้าประจำการในกองทัพปลดปล่อยประชาชนจีนในเดือนมีนาคม 2017 โดยจะเป็นเครื่องบินขับไล่หลากบทบาท เช่นเดียวกับ เอฟ-35 ของกองทัพอากาศสหรัฐอเมริกา
เจ-20 เป็นเครื่องบินรบในยุคที่ 5 ที่มีเทคโนโลยีล่องหน (Stealth) เช่นเดียวกับ เอฟ-22 แร็พเตอร์,เอฟ-35 ไลท์นิ่ง 2 ของสหรัฐอเมริกา และ ซุคฮอย ที-50 ของรัสเซีย โดย เจ-20 จะสามารถบรรทุกอาวุธและเชื้อเพลิงได้มากกว่า เอฟ-22 พิสัยทำการและจำนวนอาวุธจึงมีมากกว่าเครื่อง เอฟ-22 ทำให้ภารกิจของเครื่องบิน เจ-20 มีความหลากหลายมากกว่าไปตามความสามารถในการบรรทุกที่มากกว่าและพิสัยการบินที่ไกลกว่า
เจ-20 พัฒนาโดยบริษัท เฉิงตู แอร์คราฟท์ อินดัสทรี กรุ๊ป (langx|en|Chengdu Aircraft Industry Group) (CAC) โครงสร้างยานมีความคล้ายคลึงกับ เอฟ-35 ค่อนข้างมากขณะที่ขนาดลำตัวมีขนาดใหญ่กว่า เอฟ-22 ไม่มาก ใช้เครื่องยนต์แบบ Saturn117s ที่ผลิตในรัสเซียจำนวน 2 เครื่อง และระบบเรดาห์เป็นแบบ Active Electronically Scanned Array (AESA)

**รายละเอียด เฉิงตู เจ-20**
 ลูกเรือ 1 นาย- ความยาว 21.2 เมตร- ความยาวจากปลายปีกหนึ่งสู่อีกปลายหนึ่ง 13.01 เมตร- ความสูง 4.69 เมตร- พื้นที่ปีก 73 ตารางเมตร- น้ำหนักตัวเปล่า 17,000 กิโลกรัม- น้ำหนักรวมอาวุธ 25,000 กิโลกรัม- น้ำหนักสูงสุดในการขึ้นบิน 37,000 กิโลกรัม- ความจุเชื้อเพลิง 12,000 กิโลกรัม- เครื่องยนต์  2 เครื่องยนต์ของFWS-10 และ AL-31F และ 2 เครื่องยนต์ของ WS-15 (อยู่ในระหว่างการพัฒนา)- ความเร็วสูงสุด   2,450 กิโลเมตร/ชั่วโมง- พิสัยทำการ 5,500 กิโมเมตร พร้อมถังเชื้อเพลิงภายนอก 2 ถัง- รัศมีทำการรบ 2,200 กิโลเมตร- เพดานบินปกติ 20,000 เมตร- g limits  ​+9/-3- อัตราแรงขับต่อน้ำหนัก 0.92

**เครื่องบินที่เทียบเท่า**
 Sukhoi PAK FA
หมวดหมู่:เครื่องบินเฉิงตู
หมวดหมู่:เครื่องบินล่องหน
หมวดหมู่:เครื่องบินขับไล่
หมวดหมู่:เครื่องบินโจมตี
มาร์เซลู วีเอรา

มาร์เซลู วีเยย์รา ดา ซิลวา ฌูนีโยร์ (Marcelo Vieira da Silva Júnior; เกิดวันที่ 12 พฤษภาคม ค.ศ. 1988) หรือรู้จักกันในชื่อ มาร์เซลู เป็นอดีตนักฟุตบอลอาชีพชาวบราซิล ที่ลงเล่นในตำแหน่งแบ็กซ้าย โดยเล่นให้กับฟลูมีเนงซีในประเทศบราซิลเป็นสโมสรสุดท้าย ซึ่งเขาเป็นที่รู้จักในด้านความสามารถในเกมรุก เล่ห์เหลี่ยม และคุณภาพในด้านเทคนิค มาร์เซลู มักจะได้รับการยอมรับให้เป็นหนึ่งในแบ็กซ้ายที่ดีที่สุดตลอดกาล เขาเป็นผู้เล่นที่ชนะเลิศมากที่สุดในประวัติศาสตร์ของเรอัลมาดริด ด้วยจำนวนถ้วย 25 รางวัล
เขาเริ่มต้นอาชีพของเขาในปี ค.ศ. 2005 มาร์เซลู ชนะเลิศกัมเปโอนาโตการิโอ กับฟลูมีเนงซี ในปี ค.ศ. 2006 ในระหว่างนั้นเขามีชื่อให้เป็นหนึ่งในทีมยอดเยี่ยมประจำฤดูกาลในขณะอายุ 18 ปี
โดยเมื่อจบฤดูกาล เขาย้ายร่วมทีมเรอัลมาดริด ด้วยค่าตัว 8 ล้านยูโร เขาลงเล่นอย่างต่อเนื่องของทีมตั้งแต่ฤดูกาลที่สองของเขากับทีม หลังจากนั้เขาช่วยให้ทีมชนะเลิศยูฟ่าแชมเปียนส์ลีก 5 สมัย และลาลิกา 6 สมัย รวมถึงถ้วยอื่น ๆ อีกมากมาย มาร์เซลู กลายเป็นกัปตันทีมของเรอัลมาดริดนับตั้งแต่เริ่มฤดูกาล 2021–22 ทำให้เขาเป็นกัปตันชาวต่างชาติคนแรกนับตั้งแต่ปี ค.ศ. 1904  เขายังมีชื่อเป็นส่วนหนึ่งของฟีฟโปรเวิลด์ 11 6 สมัย ทีมยอดเยี่ยมแห่งปีของยูฟ่า 3 สมัย และทีมยอดเยี่ยมประจำฤดูกาลของลาลิกา ในปี ค.ศ. 2016 นอกจากนี้เขาเป็นส่วนหนึ่งของ ทีมแห่งทศวรรษ (2010–2019) ของฟรองซ์ฟุตบอล
หลังสามารถเปิดตัวกับทีมชาติบราซิลชุดใหญ่ได้ ในปี ค.ศ. 2006 มาร์เซลู ถูกเรียกติดทีมชาติเพื่อแข่งขันโอลิมปิกฤดูร้อน 2008 ซึ่งเขาได้รับเหรียญทองแดง สี่ปีหลังจากนั้น เขาเป็นส่วนหนึ่งในโอลิมปิกฤดูร้อน 2012 ในฐานะหนึ่งในสามผู้เล่นอายุเกิน 23 ปี และช่วยให้ทีมได้รับเหรียญเงิน เขายังได้รับเลือกให้ลงเล่นในฟีฟ่าคอนเฟเดอเรชันส์คัพ ซึ่งได้ลงเล่นเป็นตัวจริงครบห้านัด ซึ่งบราซิลชนะทีมชาติสเปน 3–0 ในรอบชิงชนะเลิศ เขายังลงเล่นให้บราซิลในฟุตบอลโลกครั้งแรกของเขาในปี ค.ศ. 2014 ที่ประเทศของเขาเป็นเจ้าภาพ ซึ่งบราซิลจบลำดับที่สี่ เขายังเป็นส่วนหนึ่งของทีมในฝัน ในปี ค.ศ. 2018 เขาเป็นตัวแทนลงเล่นในฟุตบอลโลก 2018 ที่เขาเป็นส่วนหนึ่งของทีมในฝันของการแข่งขัน

**สถิติอาชีพ**

**สโมสร**
ไฟล์:Brazil and Croatia match at the FIFA World Cup 2014-06-12 (53).jpg|thumb|175px|right|มาร์เซลู ขณะดวลกับอิวัน เปริชิช ของโครเอเชีย ระหว่างนัดเปิดการแข่งขันฟุตบอลโลก 2014

**ทีมชาติ**

**ประตูในนามทีมชาติ**
ผล และคะแนนของบราซิลจะขึ้นก่อน:

**อ้างอิง**

**แหล่งข้อมูลอื่น**
 โปรไฟล์ที่เว็บไซต์ที่สโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลโอลิมเบียโกส
หมวดหมู่:ผู้เล่นในลาลิกา
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:บุคคลจากรีโอเดจาเนโร
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในกังเปโอนาตูบราซีเลย์รูแซรียีอา
รำแพรวากาฬสินธุ์

รำแพรวากาฬสินธุ์ เป็นการรำเพื่อให้เห็นถึงความงดงามของผ้าไหมแพรวา ซึ่งเป็นงานหัตถกรรมของชาวภูไทในจังหวัดกาฬสินธุ์ 
ท่ารำจะสื่อให้เห็นวิธีการทอผ้า ซึ่งมีความคล้ายคลึงกับการฟ้อนสาวไหมของทางภาคเหนือซึ่งแสดงให้เห็นถึงกิริยาการทอผ้าไหมเช่นกัน
และท่ารำนี้ยังสื่อให้เห็นความสวยงามของผ้าไหมแพรวา โดยการแต่งกายผู้แสดงจะแต่งกายด้วยการใช้ผ้าแพรวาสีต่าง ๆ พันอก  
รำแพรวากาฬสินธุ์ได้ประดิษฐ์คิดค้นการแสดงโดย คณาจารย์ภาควิชานาฏศิลป์และดุริยางค์ โดยการควบคุมของ นายสิริชัย นักจำรูญ 
ผู้อำนวยการจากวิทยาลัยนาฏศิลป์กาฬสินธุ์ ในปี พ.ศ. 2534 เนื่องในโอกาสที่สมเด็จพระนางเจ้าพระบรมราชินีนาถ ทรงเจริญพระชนมพรรษา 60 พรรษา

**การแต่งกาย**
พันอกด้วยสไบไหมแพรวา พับขึ้นเป็นสายพาดไหล่ด้านขวา แล้วพับเป็นแขนตุ๊กตาที่ไหล่ซ้าย 
นุ่งผ้าซิ่นไหมมัดหมี่ ผมเกล้ามวยประดับมวยผมด้วยดอกไม้ หรือบางทีอาจเกล้าผมและใช้อุบะห้อยผม
แบบปอฝ้ายสีขาวห้อยลงมาแทนดอกไม้  และสวมเครื่องประดับเงิน

**เครื่องดนตรี**
# พิณ
# โปงลาง
# แคน
# โหวด
# ฉาบ
# กลองยาว
# ปี่ภูไท
หมวดหมู่:การแสดงพื้นบ้านภาคอีสาน
หนุ่มบาว-สาวปาน

หนุ่มบาว-สาวปาน เป็นสตูดิโออัลบั้มชุดพิเศษ โดยวงคาราบาว และ ปาน - ธนพร แวกประยูร ออกวางจำหน่ายในเดือนพฤศจิกายน พ.ศ. 2548 ในนามบริษัท อาร์เอส และ วอร์นเนอร์ มิวสิก ไทยแลนด์ โดยเป็นอัลบั้มที่ทำขึ้นเฉพาะกิจระหว่าง 2 สุดยอดนักร้องคุณภาพที่ได้รับการยอมรับจากประชาชนทั่วประเทศ ออกจำหน่ายในรูปแบบ เทปคาสเซ็ท, ซีดี และ วีซีดี คาราโอเกะ

**ประวัติ**
อัลบั้ม "หนุ่มบาว-สาวปาน" มีที่มาจากมิตรภาพที่ เทียรี่ เมฆวัฒนา สมาชิกของวงคาราบาว เคยร่วมงานและทำอัลบั้มส่วนตัวกับอาร์เอสมาก่อน ประกอบกับ ปาน ธนพร เคยมีโอกาสไปร้องคอรัสให้กับวงคาราบาวเมื่อสมัยเรียนมัธยม ถึงกับปลื้มและอยากร่วมร้องเพลงกับวงคาราบาวอีกสักครั้ง ทำให้เกิดโปรเจ็กท์นี้ขึ้นมา โดยเป็นการทำงานร่วมกันระหว่างสมาชิกวงคาราบาว และทีมอะบอริจินส์ ซึ่งเป็นทีมโปรดิวซ์ของปาน
หนุ่มบาว-สาวปาน เป็นอัลบั้มพิเศษที่ทำยอดขายสูงชุดหนึ่ง จนมีคิวแสดงคอนเสิร์ตร่วมกันตามงานต่างๆ อย่างยาวเหยียดอยู่หลายปี และมีคอนเสิร์ตครั้งใหญ่ "หนุ่มบาว-สาวปาน แฟนบาวได้หวาน แฟนปานได้โจ๊ะ" เมื่อวันที่ 5 มิถุนายน พ.ศ. 2549 ที่ ห้องเพลนนารีฮอลล์ ศูนย์การประชุมแห่งชาติสิริกิติ์ โดยมีแขกรับเชิญพิเศษ อาทิ ชัยยุทธ โตสง่า แห่งวงบางกอกไซโลโฟน และ วงกำไล  มาร่วมบรรเลงเพลงจากอัลบั้มในเวอร์ชันพิเศษ พร้อมกับเพิ่มเพลงที่แต่งขึ้นมาใหม่อีก 2 เพลง คือ ราชินีเงินดาวน์ และ พ่อทูนหัว 
รวมมิวสิกวิดีโอเพลง หนุ่มบาว-สาวปาน นั้นยังได้ ฝน ชญาฎา มาเป็นนางเอกมิวสิกวิดีโอ ทำให้กระแสยิ่งดังขึ้นไปอีก จนในปี พ.ศ. 2552 คาราบาว และ ปาน ได้ออกอัลบั้มอีกหนึ่งชุด คือ "บาวปานรีเทิร์น"  ถือเป็นการปิดฉากของโปรเจ็กท์หนุ่มบาว-สาวปาน 

**รายชื่อเพลง**

**สมาชิก**
# ยืนยง โอภากุล (แอ๊ด) : กีตาร์, ร้องนำ,ร้องประสาน
# ปรีชา ชนะภัย (เล็ก) : กีตาร์,  ร้องนำ,ร้องประสาน
# เทียรี่ เมฆวัฒนา (เทียรี่) : กีตาร์, ร้องนำ, ร้องประสาน
# อนุพงษ์ ประถมปัทมะ (อ๊อด) : เบส , ร้องนำ (เพลง เหงา..ไม่เข้าใจ)
# ลือชัย งามสม (ดุก) : คีย์บอร์ด
# ขจรศักดิ์ หุตะวัฒนะ (หมี) : กีตาร์
# ชูชาติ หนูด้วง (โก้) : กลอง
# ศยาพร สิงห์ทอง (น้อง) : เพอร์คัสชั่น
# ธนะสิทธิ์ พันธุ์พงษ์ไทย (อ้วน) : กลอง, ร้องประสาน
# ธนพร แวกประยูร (ปาน) : ร้องนำ,ร้องประสาน

**นักดนตรีอื่นที่ร่วมงาน**
# ธีรพงษ์ สวาสดิ์วงศ์ : กีตาร์
# ปรวี พันธุ์พัฒน์ : เบส (เพลง รุ่นใหญ่)
# ธนากร ธูปแก้ว : คีย์บอร์ด
# อิสระ สุวรรณณัฐวิภา : คีย์บอร์ด
# สนอง โสตถิลักษณ์ : มิกซ์ดาวน์ , มาสเตอร์ริ่ง

**อ้างอิง**

**ดูเพิ่ม**
 คาราบาว- ธนพร แวกประยูร- แฟนเพจอย่างเป็นทางการของคาราบาว
หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2548
หมวดหมู่:อัลบั้มเพลงไทยสากล
นิราศเดือน

นิราศเดือน เป็นกวีนิพนธ์เชิงนิราศ เขียนโดย นายมี หรือหมื่นพรหมสมพัตสร (มี) (พรม-สม-พัด-สอน) แต่งขึ้นในขณะที่บวชเป็นภิกษุอยู่ที่วัดพระเชตุพนวิมลมังคลาราม เดิมทีเชื่อว่าเป็นผลงานของสุนทรภู่ระยะหนึ่ง เนื้อเรื่องรำพันถึงความรัก ประเพณี รวมทั้งเหตุการณ์ประจำเดือนหนึ่ง ๆ ในรอบปี ทำนองเดียวกับโคลงทวาทศมาสในสมัยกรุงศรีอยุธยา เนื้อความจะพรรณนาเหตุการณ์ตั้งแต่เดือน 5 เป็นต้นไปจนครบทั้ง 12 เดือน มีประเพณีสำคัญคือ ประเพณีสงกรานต์ เป็นต้น

**อ้างอิง**
หมวดหมู่:นิราศ
คลื่นกระแทก

ไฟล์:Schlierenfoto Mach 1-2 Pfeilflügel - NASA.jpg|thumb|right|ภาพถ่ายคลื่นเสียงของคลื่นกระแทกที่เกิดจากวัตถุความเร็วเหนือเสียงที่มีรูปร่างทรงแหลม
คลื่นกระแทก (shock wave) คือรูปแบบการรบกวนที่แพร่ออกไปชนิดหนึ่ง เหมือนกับคลื่นปกติทั่วไปซึ่งมีพลังงานอยู่ในตัวและสามารถแพร่พลังงานนั้นออกไปผ่านตัวกลางหนึ่งๆ (อาจเป็นของแข็ง ของเหลว แก๊ส หรือพลาสมา) หรือบางครั้งก็อาจสูญหายไปในวัสดุที่เป็นตัวกลางโดยผ่านสนาม เช่น สนามแม่เหล็กไฟฟ้า คลื่นกระแทกมีคุณลักษณะที่เกิดแบบทันทีทันใด เป็นการเปลี่ยนแปลงแบบไม่ต่อเนื่องในสารตัวกลาง เมื่อเกิดการกระแทก จะมีกระแสความดัน อุณหภูมิ และความหนาแน่นที่พุ่งสูงขึ้นอย่างรวดเร็วเสมอ
คลื่นกระแทกจะเดินทางผ่านสารตัวกลางส่วนใหญ่ด้วยความเร็วที่สูงกว่าคลื่นโดยทั่วไป
วัตถุที่เป็นแหล่งกำเนิดเสียงอาจเคลื่อนที่ด้วยความเร็วที่น้อยกว่าหรือมากกว่าอัตราเร็วเสียงในตัวกลางก็ได้ ในกรณีที่เคลื่อนที่ด้วยความเร็วน้อยกว่าอัตราเร็วเสียง เสียงที่ผู้ฟังได้ยินจะเป็นไปตามปรากฏการณ์ดอปเพลอร์ แต่หากเคลื่อนที่ด้วยความเร็วมากกว่าอัตราเร็วเสียง เสียงที่ผู้ฟังได้ยินจะแตกต่างไปจากปรากฏการณ์ดอปเพลอร์ และไม่สามารถใช้ปรากฏการณ์ดอปเพลอร์อธิบายสิ่งที่เกิดขึ้นได้ ตัวอย่างของเสียงในกรณีนี้ เช่น เสียงจากเครื่องบินที่มีความเร็วมากกว่าอัตราเร็วเสียงโดยเป็นเสียงที่ดังมาก และเกิดขึ้นเมื่อเครื่องบินเคลื่อนที่ผ่านผู้ฟัง คลื่นเสียงในกรณีนี้คือ คลื่นกระแทก และเสียงจากคลื่นกระแทกซึ่งเป็นเสียงที่ดังมากจะเรียกว่า ซอนิกบูม (sonic boom)
ผู้ฟังที่เคยได้ยินเสียงจากคลื่นกระแทกที่เกิดจากเครื่องบินจะสังเกตได้ว่า เสียงจากคลื่นกระแทกมักเกิดขึ้นหลังจากเครื่องบินเคลื่อนที่ผ่านผู้ฟังไปแล้ว สาเหตุเนื่องจากคลื่นกระแทกเป็นคลื่นรูปกรวย ซึ่งหน้าคลื่นจะเคลื่อนที่มาถึงผู้ฟังเมื่อเครื่องบินเคลื่อนผ่านผู้ฟังไปแล้ว เสียงที่ผู้ฟังได้ยินจะเป็นเสียงดังมากเนื่องจากคลื่นกระแทกมีแอมพลิจูดมากและพลังงานสูง ในบางครั้งพลังงานของคลื่นกระแทกสามารถทำให้หน้าต่างแตกได้ และดังที่ได้กล่าวแล้วในตอนต้นเสียงดังนี้เรียกว่า ซอนิกบูม ซึ่งผู้ฟังอาจได้ยินเสียงซอนิกบูมจากเครื่องบินลำหนึ่งหลายครั้ง เนื่องจากคลื่นกระแทกสามารถเกิดขึ้นบนเครื่องบินได้หลายตำแหน่ง

**อ้างอิง**

**อ่านเพิ่ม**
 Citation |doi= 10.1140/epjh/e2011-10037-x |title= Shock wave physics and detonation physics — a stimulus for the emergence of numerous new branches in science and engineering |year= 2011 |last1= Krehl |first1= Peter O. K. |journal= European Physical Journal H |volume= 36 |issue= 1 |pages= 85–152 |postscript= .|bibcode = 2011EPJH...36...85K |s2cid= 123074683 

**แหล่งข้อมูลอื่น**
 NASA Glenn Research Center information on:
**  Oblique Shocks date=2011-07-18 
**  Multiple Crossed Shocks date=2011-08-21 
**  Expansion Fans date=2011-07-05 - Selkirk college: Aviation intranet: High speed (supersonic) flight
**  Energy loss in a shock wave, normal and oblique shock waves
**  Formation of a normal shock wave-  Fundamentals of compressible flow, 2007-  NASA 2015 Schlieren image shock wave T-38C- หนังสือฟิสิกส์มหาวิทยาลัย 1 เล่ม 2 เขียนโดย พงษ์ศักดิ์ ชินนาบุญ
หมวดหมู่:คลื่น

หมวดหมู่:พลศาสตร์ของไหล
บอมบ์เดอะเบส

บอมบ์เดอะเบส (Bomb the Bass) เป็นกลุ่มดนตรีอังกฤษ ที่ตั้งขึ้นโดย ทิม ซิเมนอน โดยเริ่มจากตัดเพลง และ การมิกซ์เสียงในขณะที่เขากำลังเป็นดีเจอยู่ในช่วงกลางจนถึงปลายคริสต์ทศวรรษ 1980 
เขาได้กล่าวไว้ว่า "การแซมเพิลเพลงได้ถูกรอยขีดข่วนทั้งที่กำลังเล่นกันสดๆหรือการแซมเพิลและการลูปด้านบนของจังหวะการเต้น ดังนั้นแนวความคิดเป็นหนึ่งในบอมมิงเดอะเบสที่มีความคิดที่แตกต่างกันกับการตัดเสียงเพลง บอมมิงเป็นกราฟฟิตีในการเขียนเช่นเดียวกัน เช่นคนในรถไฟที่อยากจะ บอมบ์ หรืออะไรประมาณนั้น
"

**ผลงาน**

**อัลบั้มและอีพี**
 Into The Dragon (Rhythm King Records, 1988)- Unknown Territory (Rhythm King Records, 1991)- Clear (Fourth and Broadway, 1995)- Beat Dis - The Very Best of Bomb The Bass (Camden, 1999)- Clear Cut (EP) (Morr Music, 2001)- Tracks (12-inch EP) (with Jack Dangers) (Electric Tones, 2001)- Future Chaos (!K7 / Electric Tones, 2008)- Back to Light (!K7 / Electric Tones, 2010)

**ซิงเกิล**
 Beat Dis (1987) UK #2- Megablast/Don't Make Me Wait (1988) UK #6- Say A Little Prayer (รวมกับ. Maureen) (1988) UK #10- Love So True (1991)- Winter In July (1991) UK #7- The Air You Breathe (1991) UK #52- Keep Giving Me Love (1992) UK #62 บันทึกอีกครั้งของเพลง Love So True- Bug Powder Dust (รวมกับ. Justin Warfield) (1994) UK #24- Darkheart (feat. Spikey Tee) (1994) UK #35- 1 To 1 Religion (รวมกับ. Carlton) (1995) UK #53- Sandcastles (1995) UK #54- Empire (1996)- Clear Cut (รวมกับ. Lali Puna) (2001)- So Special (รวมกับ. Paul Conboy) (2008) - Butterfingers (รวมกับ. Fujiya & Miyagi) (2008)- Black River (รวมกับ. Mark Lanegan) (2009)- The Infinites (รวมกับ. Paul Conboy) (2009) 

**อ้างอิง**
หมวดหมู่:กลุ่มดนตรีอิเล็กทรอนิกส์สัญชาติอังกฤษ
แม่น้ำยูรัล

แม่น้ำยูรัล (Ural River; Урал, pron) มีอีกชื่อว่า แม่น้ำยาอิค (Яик; translit=Yayıq, pron; Жайық / Jaiyq / جايىق, pron) เป็นแม่น้ำที่ไหลจากประเทศรัสเซียถึงประเทศคาซัคสถานซึ่งเป็นรอยต่อระหว่างทวีปเอเชียกับทวีปยุโรป โดยไหลลงมาจากทางใต้ของเทือกเขายูรัลและสิ้นสุดที่ทะเลสาบแคสเปียน โดยแม่น้ำสายนี้มีความยาวประมาณ 2428 กิโลเมตร และมีความยาวเป็นอันดับ 3 ของทวีปยุโรป รองจากแม่น้ำวอลกาและแม่น้ำดานูบ น้ำในแม่น้ำยูรัลไหลลงสู่ทะเลสาบแคสเปียนในประเทศคาซัคสถาน ซึ่งร้อยละ 70 ของน้ำในแม่น้ำยูรัลได้มาจากการละลายของหิมะ ส่วนที่เหลือมาจากปริมาณน้ำฝนที่ไหลลงสู่แม่น้ำ ต้นกำเนิดของแม่น้ำยูรัลเกิดจากเทือกเขายูรัลซึ่งมีความสำคัญอีกประการหนึ่งคือ เป็นเส้นแบ่งทวีประหว่างยุโรปกับเอเชีย
ดินดอนสามเหลี่ยมปากแม่น้ำยูรัล (Ural delta) มีลักษณะยาว และเรียวคล้ายกับตีนนก (bird’s foot) ซึ่งการแสดงการสะสมตัวของตะกอนในลักษณะนี้สามารถบอกได้ว่า เกิดจากอิทธิพลการไหลของแม่น้ำเป็นหลัก และได้รับอิทธิพลจากคลื่นเล็กน้อย ซึ่งบริเวณดินดอนสามเหลี่ยมปากแม่น้ำมิสซิสซิปปีในสหรัฐอเมริกามีลักษณะแบบนี้เช่นกัน
การสะสมของตะกอน (sediment supply) โดยปกติปริมาณตะกอนรวมประมาณ 310 g/m³ ส่วนในฤดูน้ำหลากจะมีปริมาณตะกอนเพิ่มขึ้นจนถึง 2400 g/m³ และในฤดูหนาวจะมีปริมาณตะกอนต่ำสุดประมาณ 0.5 g/m³ 

**ลักษณะสภาพแวดล้อมในอดีต**
ดินดอนสามเหลี่ยมปากแม่น้ำยูรัลมีลักษณะยาวและเรียวคล้ายกับตีนนก
สภาพแวดล้อมในอดีตของดินดอนสามเหลี่ยมจะเป็นลักษณะของธารน้ำแข็ง เพราะเมื่อก่อนถูกปกคลุมด้วยน้ำแข็ง ซึ่งอยู่ในยุคน้ำแข็งและยุคน้ำแข็งละลาย เมื่อน้ำแข็งละลาย ก็มีการพัฒนามาเป็นแม่น้ำต่างๆ โดยได้พาตะกอนจากพื้นดินโดยเฉพาะบริเวณที่เป็น ที่ราบธารน้ำแข็งรัสเซีย ลักษณะของสามเหลี่ยมปากแม่น้ำยูรัลเริ่มมีการคงสภาพในช่วงไพลสโตซีน (Pleistocene)
ปัจจัยของระดับน้ำทะเลที่มีผลต่อดินดอนสามเหลี่ยมปากแม่น้ำยูรัล
แม่น้ำยูรัล เริ่มมีการเปลี่ยนตำแหน่งและทิศทางในช่วงหลังยุคที่น้ำทะเลลด โดยมีการขยายตัวไปถึง 32 กิโลเมตร ครอบคลุมพื้นที่ 522 ตารางกิโลเมตร และยื่นเข้าไปในคาบสมุทรเปชนอย (Peshnoy) ในประเทศคาซัคสถาน
การพัฒนามาเป็นดินดอนสามเหลี่ยมปากแม่น้ำยูรัล
ในแต่ละปี แม่น้ำยูรัลจะมีการกัดเซาะจากคลื่นและจากการเปลี่ยนแปลงของระดับน้ำทะเล เกิดเป็นลักษณะของทางน้ำ เมื่อตะกอนมีการสะสมตัวมากขึ้นจะเกิดเป็นลักษณะของดินดอนสามเหลี่ยมปากแม่น้ำยูรัล ซึ่งจะแสดงลักษณะการกระทำที่เกิดจากแม่น้ำเป็นหลัก

**ซากดึกดำบรรพ์**
ลักษณะของซากดึกดำบรรพ์ที่พบ มีได้ตั้งแต่พวกแพลงก์ตอน ไปจนถึงพวกไดอะตอมขนาดเล็ก แต่ที่พบเจอในหิน ได้แก่ พวกหอยสองฝา และหอยฝาเดียว

**อ้างอิง**

**บรรณานุกรม**
isbn=978-3-642-11523-3
ยูรัล
ยูรัล
หมวดหมู่:แม่น้ำชายแดน
หมวดหมู่:เทือกเขายูรัล
เพลงประกอบภาพยนตร์โมะโนะโนะเกะฮิเมะ

อัลบั้มเพลงประกอบภาพยนตร์โมะโนะโนะเกะฮิเมะ (Princess Mononoke: Music from the Motion Picture) เป็นอัลบั้มใน พ.ศ. 2540 ดนตรีประพันธ์โดย Joe Hisaishi ซึ่งเป็นผู้ประพันธ์เพลงสำหรับภาพยนตร์ส่วนใหญ่ของฮะยะโอะ มิยะซะกิผู้กำกับภาพยนตร์เรื่องนี้ ในอัลบั้มนี้มีเพลงที่ขับร้องสองเพลงโดยมิยะซะกิเป็นผู้แต่งเนื้อร้อง คือ The Tatara Women Work Song และเพลงหลักประจำภาพยนตร์ ดนตรีบรรเลงโดย Tokyo City Philharmonic Orchestra โดยมี Hiroshi Kumagai เป็นวาทยากร อัลบั้มเผยแพร่ในญี่ปุ่นโดย Tokuma Japan Communications เมื่อวันที่ 2 กรกฎาคม พ.ศ. 2540 ก่อนภาพยนตร์ออกภายไม่ถึงสองสัปดาห์ และเผยแพร่ในอเมริกาเหนือโดย Milan Records เมื่อวันที่ 12 ตุลาคม พ.ศ. 2542
เพลงส่วนใหญ่ในอัลบั้มคล้ายกัน ยกเว้นเพลงหลักตอนจบของภาพยนตร์ซึ่งถูกแปลเป็นเป็นภาษาอังกฤษ ส่วนแทรคที่ 20 ซึ่งเป็นเวอร์ชันที่ยาวกว่าของเพลงหลักในฉบับภาษาญี่ปุ่นถูกตัดออกไปในเวอร์ชันภาษาอังกฤษ  เวอร์ชันภาษาญี่ปุ่นขับร้องโดย counter-tenor Yoshikazu Mela ในขณะที่ฉบับภาษาอังกฤษขับร้องโดย Sasha Lazard ซาวด์แทรกนี้ยังเผยแพร่ในฝรั่งเศสในรูปแบบต้นฉบับภาษาญี่ปุ่น
เป็นปกติสำหรับภาพยนตร์จากสตูดิโอจิบลิที่จะมีอัลบั้มออกมาเพิ่มเติมออกมาอีกในหลายรูปแบบ นอกเหนือจาก sound track  - image album แสดงภาพยนตร์ในช่วงเริ่มแรกการผลิตซึ่งใช้เป็นแรงบันดาลใจให้นักดนตรีและผู้ประพันธ์ที่เกี่ยวข้อง - symphony suite เป็นเพลงที่ยาวขึ้นโดยแต่ละเพลงรวมธีมที่ต่างๆ กันของภาพยนตร์ Czech Philharmonic Orchestra เป็นผู้บรรเลงและมี Mario Klemens เป็นวาทยากร

**รายชื่อเพลงในอัลบั้ม (ภาษาอังกฤษ)**
# "The Legend of Ashitaka" – 1:39
# "The Demon God" – 3:51
# "Departure - To the West" – 2:33
# "Demon Power" – 0:36
# "The Land of the Impure" – 2:59
# "The Encounter" – 0:53
# "Kodamas" – 2:27
# "The Forest of the God" – 0:41
# "Evening at the Ironworks" – 0:39
# "The Demon God II - The Lost Mountains" – 0:57
# "Lady Eboshi" – 2:48
# "The Tatara Women Work Song" – 1:30
# "The Furies" – 1:28
# "The Young Man from the East" – 1:25
# "Requiem" – 2:22
# "Will to Live" – 0:32
# "San and Ashitaka in the Forest of the Deer God" – 1:39
# "Princess Mononoke Theme Song (Instrumental Version)" – 2:08
# "Requiem II" – 2:14
# "Princess Mononoke Theme Song" – 3:32 (not in the English release)
# "Battle Drums" – 2:47
# "The Battle in Front of the Ironworks" – 1:26
# "Demon Power II" – 2:30
# "Requiem III" – 0:55
# "Retreat" – 1:31
# "The Demon God III" – 1:14
# "Adagio of Life and Death" – 2:09
# "The World of the Dead" – 1:27
# "The World of the Dead II" – 1:33
# "Adagio of Life and Death II" – 1:07
# "Ashitaka and San" – 3:12
# "Princess Mononoke Theme Song" – 1:23
# "The Legend of Ashitaka Theme (End Credit)" – 5:03

**ยอดจำหน่ายในญี่ปุ่น**

**อ้างอิง**
หมวดหมู่:อัลบั้มเพลงประกอบภาพยนตร์